
COMUNA ALUNIŞ
CONSILIUL LOCAL 
H O T Ă R Â R E A  nr.20
din 26.04.2017
                    privind aprobarea măsurilor, detalierea obligațiilor și responsabilităților concrete ce revin instituțiilor publice, agenților economici precum și cetățenilor, pentru îmbunătățirea activităților de gospodărire, întreținere, înfrumusețare și  salubrizare a comunei   

         Consiliul local al comunei Aluniş, judeţul Mureş, întrunit în şedinţa ordinară din data de 26.04.2017.
                  Luând în discuţie „Expunerea de motive la proiectul de hotârăre privind aprobarea 
măsurilor, detalierea obligațiilor și responsabilităților concrete ce revin instituțiilor publice, agenților economici precum și cetățenilor, pentru îmbunătățirea activităților de gospodărire, întreținere, înfrumusețare și  salubrizare a comunei”, înregistrată sub  nr.1398/20.04.2017 ,
                  Văzând: Avizul favorabil al Comisiei juridice și de disciplină, protecția mediului și turism, înregistrat sub nr.1399/20.04.2017 ,
         Având în vederee:

                  - prevederile O.G. nr. 21/30.01.2002 privind gospodărirea localităților urbane și rurale, actualizată, cu modificările și completările ulterioare;

                  - prevederile O.G. nr. 2/12.07.2001 privind regimul juridic al contravențiilor, actualizată, cu modificările și completările ulterioare,
         În temeiul art.45 din Legea nr. 215/2001 a administraţiei publice locale, republicată, cu modificările şi completările ulterioare

h o t ă r ă ş t e
Art.1:        Organizarea, derularea și participarea la activitățile edilitar – gospodărești  constituie o obligație permanentă a consiliului local comunal, a primarului, viceprimarului, a autorităților și instituțiilor publice, a agenților economici, cu sau fără personalitate juridică precum și a cetățenilor.

Art.2:        Consiliul local, împreună cu primarul comunei, răspund de organizarea, conducerea, îndrumarea, coordonarea și controlul întregii activități de gospodărire și înfrumusețare a satelor Aluniș, Fițcău și Lunca Mureșului, de păstrarea ordinii și curățeniei pe raza comunei.
Art.3:         Pentru îndeplinirea acestor atribuțiuni, se vor întreprinde următoarele măsuri:

a) - împreună cu medicii de familie de la Cabinetele medicale individuale, sprijiniți de către 

medicul veterinar, se vor lua măsuri pentru protecția sănătății publice, prevenirea îmbolnăvirilor, cu precădere a toxiinfecțiilor alimentare ce se pot produce cu ocazia organizării unor mese festive ( nunți, baluri, banchete, etc.);

b) - conservarea și protecția mediului;

c) - prevenirea poluării accidentale a mediului sau a râului Mureș și pârâului Fițcău;
d) - respectarea prevederilor legale și a documentațiilor de amenajarea teritoriului și urba-
           nism aprobate, precum și a normelor privind executarea construcțiilor; 
e) - întreținerea digului de apărare împotriva inundațiilor din satul Lunca Mureșului, a maluri-lor pârâului Fițcău, efectuarea altor lucrări de protecție contra inundațiilor, asigurarea scurgerii apelor și prevenirea poluării acestora;

f) - respectarea strictă a normelor igienico - sanitare în piața agroalimentară care funcționeză în satul Aluniș;
g) - păstrarea, conservarea, repararea și restaurarea, în condițiile legii, a monumentelor exis-tente pe teritoriul administrativ al comunei;

h) - prin grija viceprimarului comunei, se vor organiza acțiuni de control având ca obiect modul de executare a construcțiilor și de respectare a autorizațiilor de construire, precum și a obligațiilor privitoare la păstrarea curățeniei în piață, la îndepărtarea zăpezii și gheții de pe trotuare.
  Art.4:         Constituie contravenție următoarele fapte săvârșite de instituțiile publice, agenții economici, alte persoane juridice:

a) - neântreținerea în stare corespunzătoare a imobilelor în care își desfășoară activitatea, prin neefectuarea lucrărilor de reparații, amenajări și a altor lucrări specifice;
b) - neasigurarea reparării, spălării geamurilor și a vitrinelor, neânlocuirea celor sparte, neântrținerea firmelor și a fațadelor imobilelor în care își desfășoară activitatea, inclusiv nespălarea, necurățarea și nezugrăvirea periodică a acestora;
c) - neasigurarea curățeniei la locurile de depozitare a materialelor, în curțile interioare și pe celelalte terenuri pe care le dețin, precum și pe căile de acces;

d) - neasigurarea igienei în imobilele și incintele deținute sub orice formă, neasigurarea activităților de curățare, dezinsecție și deratizare;

e) - neefectuarea curățeniei trotuarelor, a părții carosabile a străzii sau a drumurilor, a locurilor de parcare pe care le folosesc, neândepărtarea zăpezii și gheții de pe trotuarele din dreptul imobilelor și incintelor în care își desfășoară activitatea;

f) - nerespectarea măsurilor stabilite de consiliul local pentru asigurarea igienei publice și curățeniei în comună;

g) - neasigurarea curățeniei mijloacelor de transport și a utilajelor la intrarea acestora pe drumurile publice; 

Art.5:        Constituie contravenție următoarele fapte săvârșite de cetățeni:

a) - neântreținerea și necurățirea locuințelor pe care le dețin în proprietate sau în chirie, a anexelor gospodărești și a curților; 

b) - necurățarea fațadelor locuințelor și a altor construcții amplasate la frontul străzii, netencuirea și nezugrăvirea periodică a acestora, potrivit măsurilor stabilite de consiliul local;

c) - nefinalizarea construcțiilor începute, pe baza autorizațiilor eliberate, în condițiile și în termenele stabilite de acestea;

d) - nerepararea și neântreținerea instalațiilor aferente imobilelor;

e) - neefectuarea curățeniei pe trotuare, pe partea carosabilă a străzii sau a drumului, pe porțiunea din dreptul gospodăriei și a locurilor de parcare pe care le folosesc, precum și a șanțurilor de scurgere a apelor;

f) - neândepărtarea zăpezii și a gheții de pe trotuarele din dreptul imobilelor în care locuiesc sau pe care le folosesc în alte scopuri;

g) - nerespectarea măsurilor stabilite de consiliul local pentru asigurarea igienei publice și a curățeniei în satele Aluniș, Fițcău și Lunca Mureșului;

h) - necurățarea mijloacelor de transport la intrarea acestora pe drumurile publice;

i) - depozitarea materialelor de construcții, a lemnelor de foc pe domeniul public, în fața imobilelor, mai mult de 72 ore; 

j) - aruncarea și depozitarea gunoiului menajer sau de orice fel în locurile nepermise de pe domeniul public sau privat. 

Art.6:        Contravențiile prevăzute la art. 4 se sancționează, după cum urmează:
         - cu amendă de la 500 lei la 1.000 lei contravenția prevăzută la litera a);

         - cu amendă de la 100 lei la 500 lei contravențiile prevăzute la literele b),c),d),e),f) și g);

Art.7:        Contravențiile prevăzute la art. 5 se sancționează, după cum urmează:

         - cu amendă de la 600 lei la 1.000 lei contravenția prevăzută la litera j);

         - cu amendă de la 100 lei la 300 lei contravențiile prevăzute la literele a),b),c),d),e),f),g),h)

           și i);                      

Art.8:      Contravenientul poate achita, pe loc sau în termen de cel mult 48 de ore de la data încheierii procesului - verbal ori, după caz, de la data comunicării acestuia, jumătate din minimul amenzii prevăzute în actul normativ, agentul constatator făcând mențiune despre această posibilitate în procesul - verbal. În actul normativ de stabilire a contravențiilor această posibilitate trebuie menționată în mod expres.

                 Termenele statornicite pe ore încep să curgă de la miezul nopții zilei următoare, iar termenul care se sfârșește într-o zi de sărbătoare legală sau când serviciul este suspendat se va prelungi până la sfârșitul primei zile de lucru următoare.  
Art.9:        Prezentele contravenții pot fi constatate și aplicate de organele de Poliție ale comunei Aluniș sau de către reprezentantul primăriei, stabilit prin dispoziție scrisă, emisă de primar.
Art.10:    Hotărârea nr. 28/27.11.2003 privind aprobarea măsurilor, detalierea obligațiilor și responsabilităților concrete ce revin instituțiilor publice, agenților economici, celorlalte persoane juridice, precum și cetățenilor, pentru buna gospodărire a com. Aluniș și pentru instaurarea unui climat de ordine și curățenie pe teritoriul acesteia, se revocă.
                  Președinte de ședință:                                       Contrasemnează: 
                                                                                                  p.Secretar

ZAMFIR AUREL, consilier local                              ing. KOCSIS ANDRAS





          
